Zou Yan

Zou Yan (鄒衍; pinyin: Zōu Yǎn; Wade-Giles: Tsou Yen), 305–240 eaa., oli taistelevien läänitysvaltioiden kaudella elänyt kiinalainen filosofi ja yleisnero. Hän kehitti kiinalaista kosmologiaa tutkimalla Yin-Yang-oppia. Zou Yan yhdisti siihen kiinalaisen astrologian opin viidestä elementistä sekä kehitti ajatuksen kuinka nämä suhtautuvat toisiinsa.Encyclopaedia Britannica  (viitattu 12.4.2019)ChinaKnowledge.de - An Encyclopaedia on Chinese History, Literature and Art  (viitattu 12.4.2019)

Historioitsija Sima Qian mainitsee hänet teoksessaan Shiji, jonka mukaan Zou Yan toimi opettajana kuuluisassa Jixia-akatemiassa. Kaikki hänen alkuperäiset kirjoituksensa ovat kadonneet, osa jo ilmeisesti melko varhain hänen kuolemansa jälkeen. Zoun nimiin on kuitenkin laitettu teksti Yueling, joka sisältyy nykyiseen Riittien kirjaan.

Myöhemmin filosofi Dong Zhongshu yhdisti Zou Yanin kosmologiset opit Kungfutsen sosio-poliittiseen filosofiaan. Tämän seurauksena Han-dynastian aikana Zou Yanin kosmologiasta tuli keskeinen osa kiinalaista kosmologista ajattelua.

 Lähteet 

Luokka:Kiinalaiset filosofit
Luokka:Kiinalainen kosmologia
Luokka:300-luvulla eaa. syntyneet
Luokka:200-luvulla eaa. kuolleet